Kalih taun sasampunipun kasil anggenipun ngrebat Riyadh, Ibnu Saud kasil nguwaosi sepalih saking wewengkon Nejd. Sanajan mekaten, nalika taun 1904, dhinasti Rashidi nyuwun pambiyantu saking Kasultanan Utsmaniyah kangge nelukaken dhinasti Saud (Kulawarga Karajan Saudi). Karajan Utsmaniyah ngirimaken tamtamanipun dhateng wewengkon Arabia (Wewengkon Arab) lan ndadosaken kalahipun dhinasti Saud nalika tanggal 15 Juni 1904, ananging sasampunipun tamtama Utsmaniyah kalah, tamtama dhinasti Saud kasil ngempalaken malih kakiyatanipun.